Държавен вестник, бр. 30, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  30
(5) Когато през предходния месец не са 
пускани на пазара опаковани стоки/опако­
въчни материали, се съставя нулева месечна 
справка-декларация.
(6) Предприятието за управление на дей­
ностите по опазване на околната среда публи­
кува на интернет страницата си информация 
за постъпилите средства от такси за опако­
вани стоки/опаковъчни материали за всяко 
тримесечие на съответната година.
Чл. 17. (1) При неизпълнение на която и да 
е от целите по оползотворяване и рециклиране 
на отпадъци от опаковки от организациите по 
оползотворяване и от лицата, изпълняващи 
задълженията си индивидуално, се заплаща 
пълният размер на продуктовата такса за ця­
лото колическтво пуснати на пазара опаковки 
през предходната година, независимо от вида 
на материала.
(2) При непредставяне на доклад с фактиче­
ски констатации по чл. 54, ал. 1 от Наредбата 
за опаковките и отпадъците от опаковки, при­
ета с Постановление № 271 на Министерския 
съвет от 2012 г. (обн., ДВ, бр. 85 от 2012 г.; 
изм. и доп., бр. 76 от 2013 г.), се заплаща пъл­
ният размер на продуктовата такса за цялото 
количество пуснати на пазара опаковки през 
предходната година, независимо от вида на 
материала. 
(3) В случаите по ал. 2, когато не е въз­
можно да се установи количеството пуснати 
на пазара опаковки през предходната година, 
се вземат предвид планираните количества 
опаковки за пускане на пазара през съответ­
ната година съгласно програмата по чл. 53, 
ал. 1 ЗУО.
(4) В случаите по ал. 2, когато не е въз­
можно да се установи видът на опаковъчния 
материал, се прилага най-високият размер на 
продуктовата такса за опаковки, определен в 
приложение № 3.
Раздел V
Продуктова такса за батерии и акумулатори
Чл. 18. (1) За заплащане на продуктовата 
такса по чл. 2, ал. 1 лицата, които пускат 
на пазара батерии и акумулатори, съставят 
месечна справка-декларация по приложение 
№ 16 за пуснатите на пазара батерии и аку­
мулатори и за размера на определената такса.
(2) Месечната справка-декларация по ал. 1 
се съставя до 15-о число на текущия месец и 
съдържа данни за пуснатите на пазара батерии 
и акумулатори през предходния месец. 
(3) Размерът на продуктовата такса в месеч­
ната справка-декларация по ал. 1 се определя 
въз основа на количеството пуснати на пазара 
батерии и акумулатори и единичния размер 
на продуктовата такса по приложение № 5.
(4) Месечната справка-декларация се съх­
ранява от лицата, които пускат на пазара 
батерии и акумулатори, за срок 5 години от 
съставянето є и се представя при поискване 
от компетентните органи.
(5) Когато през предходния месец не са 
пускани на пазара батерии и акумулатори, се 
съставя нулева месечна справка-декларация.
(6) Предприятието за управление на дей­
ностите по опазване на околната среда публи­
кува на интернет страницата си информация 
за постъпилите средства от такси за батерии 
и акумулатори за всяко тримесечие на съот­
ветната година.
Чл. 19. (1) Продуктова такса се заплаща 
само за неизпълнената цел по събиране на 
негодни за употреба батерии и акумулатори в 
пълен размер за цялото количество за съответ­
ния вид батерии и акумулатори по смисъла на 
§ 1, т. 1, 7 и 22 от допълнителните разпоредби 
на Наредбата за батерии и акумулатори и за 
негодните за употреба батерии и акумулатори, 
пуснати на пазара през предходната година.
(2) Продуктова такса се заплаща само за 
неизпълнената цел по рециклиране по чл. 18, 
ал. 2 от Наредбата за батерии и акумулатори 
и за негодните за употреба батерии и акуму­
латори в пълен размер за цялото количество 
батерии и акумулатори от съответния вид 
по химичен състав, пуснати на пазара през 
предходната година. 
(3) При непредставяне на доклад с фактиче­
ски констатации по чл. 61, ал. 1 от Наредбата 
за батерии и акумулатори и за негодните за 
употреба батерии и акумулатори се заплаща 
пълният размер на продуктовата такса за ця­
лото количество пуснати на пазара батерии и 
акумулатори през предходната година. 
(4) В случаите по ал. 3, когато не е въз­
можно да се установят количеството и видът 
пуснати на пазара батерии и акумулатори през 
предходната година, се вземат предвид пла­
нираните количества батерии и акумулатори 
от съответния вид за пускане на пазара през 
съответната година съгласно програмата по 
чл. 53, ал. 1 ЗУО.
(5) В случаите по ал. 3, когато не е възможно 
да се установи химичният състав на батериите 
и акумулаторите, се прилага най-високият 
размер на продуктовата такса за батерии и 
акумулатори, определен в приложение № 5.
Раздел VI
Продуктова такса за масла
Чл. 20. (1) За заплащане на продуктовата 
такса по чл. 2, ал. 1 лицата, които пускат на 
пазара масла, съставят месечна справка-де­
кларация по приложение № 17 за пуснатите 
на пазара масла и за размера на продукто­
вата такса.